text: Voldsom gårdbrand i Kegnæs
  05 august 2014 kl. 04.21
  En gård i Kegnæs brændte natten til tirsdag. Ingen mennesker eller dyr kom til skade.
  Både laden og staldbygningen led store skader, da en gård på Bredsten i Kegnæs natten til tirsdag pludselig stod i flammer. Det oplyser vagtchefen hos Syd- og Sønderjyllands Politi, Ole Aamand til TV SYD.
  Kl 02.21 rykkede brandvæsenet ud, og det tog et par timer at få branden slukket. Tagkonstruktionen på laden er udbrændt.
  Politiet ved endnu ikke noget om årsagen til branden.
  